Tekno
Tekno (inglise keeles techno) on levimuusikastiil. Tekno on elektroonilise muusika stiil, mida on mõjutanud elektro, industrial, sündipop ja Chicago house. Stiil sai alguse 1980. aastate keskpaigas USA-s Michigani osariigis Detroitis. 1990. aastatel sai muusika arengu keskpunktiks Euroopa (täpsemini Suurbritannia, Prantsusmaa ja Saksamaa). Nimetus techno tuleneb sõnast "tehnoloogia" (technology), mis kirjeldab tõenäoliselt kõige paremini selles stiilis muusika olemust. Teknot kirjeldatakse kui vähese meloodia ja rohke löökriistade/rütmi kasutusega muusikat.